1. ความเสี่ยงในการประกอบธุรกิจ

1.1 ความเสี่ยงในการประกอบธุรกิจ

บริษัท สวนอุตสาหกรรมโรจนะ จำกัด (มหาชน)
ประกอบธุรกิจพัฒนาอสังหาริมทรัพย์ประเภทโครงการสวนอุตสาหกรรม
โดยทำการพัฒนาที่ดินพร้อมระบบสาธารณูปโภคต่าง ๆ เพื่อขาย
และบริการลูกค้าในสวนอุตสาหกรรมของบริษัทฯ
ลูกค้าส่วนใหญ่จะเป็นผู้ประกอบการจากต่างประเทศคิดเป็นร้อยละ 82.69 ดังนั้น
ปัจจัยที่ลูกค้าจะพิจารณาเลือกที่จะมาลงทุนในนิคม/เขต/สวนอุตสาหกรรมแต่ละแห่ง
จึงขึ้นอยู่กับปัจจัยต่าง ๆ หลายด้าน เช่น ด้านปัจจัยการเมือง ปัจจัยด้านตลาดเงินและตลาดทุน
ปัจจัยด้านแรงงานและวัตถุดิบ ทำเลที่ตั้ง

1.  ความเสี่ยงทางภาวะการเมือง และเศรษฐกิจ

ความผันแปรทางการเมือง ตลอดจนเสถียรภาพของรัฐบาล
เป็นปัจจัยสำคัญที่ผู้ประกอบการใช้เป็นเกณฑ์ในการพิจารณาตัดสินใจการลงทุนของนักลงทุน
เพราะการเปลี่ยนแปลงทางการเมืองย่อมมีผลกระทบต่อภาวะเศรษฐกิจ
และการลงทุนโดยรวมของประเทศ
ลูกค้าของบริษัทส่วนใหญ่จะเป็นผู้ประกอบการอุตสาหกรรมจากต่างประเทศ
ซึ่งเป็นฐานลูกค้าที่สำคัญของนิคม/เขต/สวนอุตสาหกรรมที่ดำเนินงานในปัจจุบัน
ผลจากภาวะเศรษฐกิจโลกมีการขยายตัวอย่างรวดเร็ว
ทำให้ขาดแคลนปัจจัยการผลิตและมีการย้ายฐานการผลิตมายังภูมิภาคแถบนี้มากขึ้น
ซึ่งผู้บริหารของบริษัทเชื่อว่า ฐานลูกค้าจากต่างประเทศจะยังเป็นกลุ่มลูกค้าที่สำคัญในอนาคต
โดยจะมีกลุ่มลูกค้าในประเทศจากการย้ายโรงงานอุตสาหกรรมที่ตั้งอยู่ในกรุงเทพมหานครและเขตปริมณฑลไปยังภูมิภาคเป็นฐานลูกค้าเพิ่มขึ้น
อย่างไรก็ตาม หากภาวะเศรษฐกิจและการเมืองของประเทศมีความผันผวน
ก็อาจส่งผลให้ลูกค้าย้ายฐานการผลิตไปยังประเทศอื่นได้

1.1.2 ความเสี่ยงจากการถือหุ้นของบริษัทต่างชาติร้อยละ 29.17
และการพึ่งพิงผู้จัดจำหน่ายน้อยราย

การถือหุ้นของบริษัทต่างชาติและชาวต่างชาติรวมร้อยละ 29.17 เป็นของบริษัท สึมิกิน บูสซัน
คอร์ปอเรชั่น จำกัด ร้อยละ 27.30 ชาวต่างชาติอื่นอีกร้อยละ 1.87
จากการเข้ามาถือหุ้นของบริษัท สึมิกิน บูสซัน คอร์ปอเรชั่น จำกัด (Sumikin Bussan
Corporation) ซึ่งเป็นบริษัทในเครือของบริษัท ซูมิโตโม จำกัด (Sumitomo Co., Ltd.)
ซึ่งติดอันดับ 1 ใน 10 บริษัทที่มีชื่อเสียงในประเทศญี่ปุ่น
เพื่อที่จะต้องการขยายการลงทุนออกนอกประเทศ บริษัท สึมิกิน บูสซัน คอร์ปอเรชั่น จำกัด
นอกจากเป็นผู้ถือหุ้นของบริษัทและยังได้รับแต่งตั้งให้เป็นตัวแทนการจัดจำหน่ายของบริษัท ด้วย
โดยได้รับผลตอบแทนเป็นค่านายหน้าจากการขาย ดังนั้น บริษัทจึงมีความเสี่ยงในกรณีที่ บริษัท สึมิกิน
บูสซัน คอร์ปอเรชั่น จำกัด มีการถอนหุ้นออกไป และยกเลิกการเป็นตัวแทนจำหน่ายให้กับบริษัท
อย่างไรก็ดี บริษัทเชื่อว่า ความเสี่ยงดังกล่าวมีไม่มากนัก
เนื่องจากในระยะที่ผ่านมาบริษัทมีความสัมพันธ์ที่ดีต่อกัน
และเชื่อว่าจะรักษาความสัมพันธ์ที่ดีต่อกันไว้เพื่อสร้างความร่วมมือทางธุรกิจต่อไป นอกจากนี้
หากบริษัท สึมิกิน บูสซัน คอร์ปอเรชั่น
จำกัดจะถอนการถือหุ้นออกไปก็จะมีการแจ้งให้บริษัททราบก่อนล่วงหน้า เพื่อหามาตรการรองรับ
อีกทั้งปัจจุบันบริษัท ได้มีการเตรียมทีมงานขายของบริษัทเองอีกส่วนหนึ่งเพื่อทำการตลาดเพิ่มขึ้น

1.2 ความเสี่ยงจากการที่บริษัทไม่มีนโยบายสะสมที่ดินจำนวนมาก

บริษัทมีนโยบายการถือครองที่ดินในแต่ละช่วงเวลาเป็นจำนวนไม่มากนักโดยจะจัดหาซื้อที่ดินต่อเมื่อมีโครงการรองรับทำให้บริษัทไม่ต้องรับภาระดอกเบี้ย
ซึ่งจากประสบการณ์ของผู้บริหารเชื่อว่าบริษัทจะจัดหาที่ดินเพื่อขยายโครงการต่อไปได้อีกมาก
สำหรับผลกระทบจากการไม่สะสมที่ดินจำนวนมาก อาจมีทั้งผลดีและผลเสีย
กล่าวคือในช่วงภาวะเศรษฐกิจรุ่งเรือง การไม่มีที่ดินเป็นจำนวนมาก
ในขณะที่ผู้บริโภคหรือผู้ลงทุนมีความต้องการสูง บริษัท อาจสูญเสียโอกาสในการขายที่ดิน
ในขณะที่ช่วงภาวะเศรษฐกิจถดถอย การไม่มีที่ดินถือครองเป็นจำนวนมากย่อมเป็นผลดีต่อบริษัท
เพราะบริษัทไม่ต้องแบกภาระต้นทุนที่ดินที่ยังไม่สามารถขายได้